বাংলাদেশে দুর্বৃত্তদের হাতে আক্রান্ত বিএনপি নেতা

ওয়েব ডেস্ক: শেখ হাসিনা (Sheikh Hasina) বিতাড়নকাণ্ডে বড় ভূমিকা ছিল বিএনপির। এবার উগ্ৰ মৌলবাদীদের হাতে রেহাই পাচ্ছে না বিএনপিও। বাংলাদেশে (Bangladesh) আক্রান্ত বিএনপি (BNP)। বিএনপির ছাত্র শাখা ছাত্র দলের কর্মীদের উপর নৃশংস হামলা চালাল ইসলামি ছাত্র শিবির। রবিবার ঢাকার ধামরাইয়ে কুল্লায় প্রকাশ্যে খুন হন বিএনপি নেতা! রাস্তায় চোখ উপড়ে নিল দুর্বৃত্তরা। দলের ছাত্র সংগঠকদের বাঁচাতে যেতেও ভীত কোনও কোনও বিএনপি নেতা। বাংলাদেশের প্রকৃত ক্ষমতা কি ইতিমধ্যেই ইসলামি মৌলবাদীদের হাতে? প্রশ্ন তুলছে বিশেষজ্ঞ মহল।

বাংলাদেশের আইন শৃঙ্খলা পরিস্থিতি নিয়ে উদ্বেগ একেবারে মাত্রাছাড়া। হাসিনার সরকারের পতনের পর থেকেই বাংলাদেশে নৈরাজ্যের ছবি ধরা পড়েছে। এবার তা গৃহযুদ্ধে রূপান্তর হচ্ছে? বাংলাদেশের আইন শৃঙ্খলা পরিস্থিতি নিয়ে উদ্বেগ বাড়াচ্ছে। কক্সবাজারের কাছে বায়ুসেনা ঘাঁটিতে হামলা! সংঘর্ষে মৃত্যু এক যুবকের। একের পর এক চুরি, ছিনতাইয়ের ঘটনা। এমনকী সেই দেশের স্বরাষ্ট্র উপদেষ্টা লেফটেনান্ট জেনারেল( অবঃ) মহম্মদ জাহাঙ্গির আলম চৌধুরীর পদত্যাগের দাবিও উঠছিলপড়ুয়াদের তরফ থেকে।

আরও পড়ুন: “যতই কাদা ছোড়া হোক…,” মোদি, ট্রাম্পকে নিয়ে বিরাট বয়ান মেলোনির

সোমবার বেলা ১১ টার দিকে কক্সবাজার বিমানবন্দরের কাছে বিমানবাহিনীর নির্মাণাধীন ঘাঁটিতে হামলা ঘটনা ঘটেছে। ইটপাটকেল ছোড়ার ঘটনা ঘটেছে। বেশ কয়েক রাউন্ড গুলিও চলে। সেই গুলিতেই মৃত্যু হয়েছে শাহাব কবির নাহিদ (৩০) নামে এক যুবকের। সেদেশে লাগাতার চুরি, ছিনতাই বেড়েই চলছেই। মহিলারাও সুরক্ষিত নন। একের পর এক ধর্ষণের ঘটনা ঘটছে বাংলাদেশ জুড়ে। রবিবার রাতে ১০টা থেকে ১২টার মধ্যে, মাত্র ২ ঘণ্টাতেই ৮৩ টি ডাকাতি হল শুধুমাত্র ঢাকায়।

অন্য খবর দেখুন